'Judwa' star Rambha meets Salman Khan during 'Da-Bangg tour' dgtl-Ebela.in
২০ বছর পরে সলমনকে চমকে দিয়ে ফিরে এলেন এই নায়িকা! আপনি কি চিনতে পারবেন
Shelly Mitra | ১১ জুলাই, ২০১৮, ১০:১০:১৪ | শেষ আপডেট: ১১ জুলাই, ২০১৮, ১৬:৪২:৩৩
১৯৯৭ সালে ‘জুড়য়া’য় সলমন খান যে চরিত্রে অভিনয় করেছিলেন, ২০১৭-এ তাতে বরুণ ধবন যে জমিয়ে দিয়েছেন, তাতে কোনও সন্দেহ নেই। এবং প্রথম ছবির দুই নায়িকা, করিশ্মা কপূর ও রম্ভার জায়গায় বেশ মানিয়েছিল জ্যাকলিন ও তাপসী পন্নুকেও।
কেমন আছেন সলমন খানের এই নায়িকা! ছবি— ইউটিউব
ডেভিড ধবন পরিচালিত ‘জুড়য়া ২’ (২০১৭)-কে প্রথম বলিউডের প্রথম সিকোয়েল ছবি না বলে বরং ‘রি-মেক’ বললেই ভাল হয়। প্রথমটির সঙ্গে দ্বিতীয়টির ব্যবধান পাক্কা ২০ বছর।
সলমনের মতোই বয়স বাড়েনি তাঁর এই নায়িকারও, ৩০ বছর পরেও কেমন দেখতে তিনি
সলমনের নায়িকার মেয়ে ইনি, রূপে টেক্কা দিচ্ছেন মাকেও
সলমন খান এখনও স্বমহিমায় বিরাজ করছেন সিলভার স্ক্রিনে। করিশ্মা কপূর অভিনয় জগৎ থেকে খানিক দূরে থাকলেও, লাইমলাইটে রয়েছেন। সে দিক থেকে বলতে গেলে, বলিউড থেকে যেন একেবারে বিদায় নিয়েছেন রম্ভা।
আর তাঁর সঙ্গেই হঠাৎ দেখা হয়ে গেল ‘দবং’ খানের। স্বাভাবিকভাবেই বেজায় খুশি হন দুই তারকাই। এবং সেই সংক্রান্ত বেশ কয়েকটি ছবিও নিজের ইনস্টাগ্রাম অ্যাকাউন্টে পোস্ট করেছেন রম্ভা।
সর্বভারতীয় সংবাদ মাধ্যমের এক প্রতিবেদন অনুযায়ী, সলমান খান ও বেশ কয়েকজন বলি-তারকা ‘দা-বাং ট্যুর’ করছেন বর্তমানে। এবং এই মুহূর্তে তাঁরা রয়েছেন মার্কিন যুক্তরাষ্ট্রে। আর সেখানেই সলমন খানের সঙ্গে দেখা করতে আসেন রম্ভা।
স্বামী ও মেয়ের সঙ্গে রম্ভা। ছবি— অভিনেত্রীর ইনস্টাগ্রাম অ্যাকাউন্ট থেকে
স্বামী ইন্দ্রকুমার পাঠমন্থন ও মেয়ে লানিয়াকে সঙ্গে নিয়েই রম্ভা গিয়েছিলেন সলমনের সঙ্গে দেখা করতে।
প্রসঙ্গত, ‘জুড়য়া’র পরে আর মাত্র একটি ছবিতেই জুটি বেঁধেছিলেন সলমন ও রম্ভা। সেই ‘বন্ধন’ (১৯৯৮) ছবিতেও দর্শক বেশ পছন্দ করেছিল এই জুটিকে।